Не менш удала нашы валейбалісты выступілі на першынстве вобласці сярод юнакоў 2001-2002 гадоў нараджэння, якое праходзіла пад эгідай абласнога цэнтра фізічнага выхавання навучэнцаў у лістападзе. Удзел у ім прынялі шэсць каманд. Гонар пастаўскай ДЮСШ абаранялі Герман Вайцякян, Ілья Шырневіч, Ілья Сініца, Ягор Артамонаў, Даніла Анкіп, Сяргей Амбразевіч, Андрэй Юргелявічус, Дзяніс Вырвіч, Раман Дзеўгуць, Арцём Танана і Юрый Малец. Для многіх з іх гэта былі першыя сур’ёзныя спаборніцтвы. Дарэчы, галоўная мэта першынства — ацаніць узровень падрыхтоўкі валейбалістаў, каб вясной сфарміраваць зборную вобласці, якая будзе ўдзельнічаць у рэспубліканскіх спаборніцтвах.